Publication: Magyar Közlöny
Issue: MK-2001-49 (Year: 2001, Number: 49)
Era: 1990-2004
Section: 2 Jelenleg a 9/2001. (IV. 28.) HM rendelet.
Paragraph Index: 533

(4) Ha a tartósan külföldön tanuló külföldi juttatásában olyan változás következik be, amely az ellátásra hatással van (emelkedik vagy csökken a fogadó fél által folyósított juttatások összege, változik a szállásköltség nagysága stb.), erről a hallgató azonnal köteles tájékoztatni az illetékes Attasé Hivatalt, amely — a változás időpontjától — módosítja a beszámított összeg nagyságát, illetőleg a kiküldő által folyósított ellátmány nagyságát. A folyósított összeg megváltozásáról az Attasé Hivatal köteles a hallgatót írásban tájékoztatni. Az e bekezdésben foglaltakat alkalmazni kell az ideiglenes külföldön tanulók esetében is azzal, hogy a tanulmányok ideje alatti változásokkal összefüggő pénzügyi elszámolást a tanulmányok végeztével, itthon kell végrehajtani.

Source: https://magyarkozlony.hu/hivatalos-lapok/3eaf984f6ba00a0b04502801b6248f09148e0146/dokumentumok/ae6eb79b03dcb91e76207958e8f83adebe754b77/letoltes